Vermeende rowers doodgeskietTwee vermeende rowers is Maandagoggend in Germiston doodgeskiet. Lt.kol. Lungelo Dlamini, ŉ polisiewoordvoerder, sê ŉ polisiebeampte is ook in die voorval beseer. “Die polisie het op inligting reageer nadat ŉ verdagte voertuig in die omgewing waargeneem is,” het Dlamini gesê. “Die polisie het die voertuig agtervolg en wou die persone van die pad af trek toe die insittendes op die polisie losgebrand het. ŉ Polisiekaptein is gering beseer nadat ŉ koeël ‘n skraapwond aan sy gesig veroorsaak het. Die polisie het teruggeskiet en albei verdagtes doodgeskiet,” het Dlamini gesê. Die polisiebeampte is in ŉ stabiele toestand na ŉ hospitaal geneem. Die polisie het op ŉ 9mm-vuurwapen beslag gelê.